নিজস্ব প্রতিবেদন: সকালে গাড়ি চালাতে চালাতে চোখ লেগে গিয়েছিল। জানালেন দুর্ঘটনাগ্রস্ত স্মার্ট ক্যাবের চালক সুজয় ঘরামি। আহত চালক ভর্তি রয়েছেন ন্যাশনাল মেডিক্যালে। বাইপাসে দুর্ঘটনার পরই আহত চার ছাত্রকে নিয়ে যাওয়া হয় ন্যাশনাল মেডিক্যালে। কিন্তু, সেখান থেকে ফিরিয়ে দেওয়া হয় তাঁদের। জানানো হয়, চিকিত্সক নেই। এই অবস্থাতেই আহত ছাত্রদের নিয়ে ছোটা হয় বাইপাস লাগোয়া দক্ষিণ কলকাতার বেসরকারি হাসপাতালে। কিন্তু, ততক্ষণে অনেক দেরি হয়ে গিয়েছে। সায়ন্তনের মাথায় গুরুতর চোট ছিল। ফলে, আর কিছুই করার ছিল না। কীভাবে এইরকম গুরুতর আহকে ফেরাল হাসপাতাল? উঠছে প্রশ্ন। রবিবার সকালে পরীক্ষা দিতে আসার জন্য আন্দুল রোড থেকে অ্যাপ ক্যাব বুক করে নিউটাউন যাচ্ছিলেন এই চার ছাত্র। মা ফ্লাইওভার থেকে নামার পরই ডিভাইডারে ধাক্কা মারে স্মার্ট ক্যাব।